Lars T. Nyberg

| Lars T>  Nyberg.Henkilötiedot |
| --- | --- |
Syntynyt: 22. helmikuuta 1720 Norra Fröjered
Kuollut: 30. toukokuuta 1792 (72 vuotta) Flo
Kansalaisuus:  ruotsalainen
Ammatti:  pappi, virsirunoilija
Muut tiedot
Uskonto:  kristinusko
  [ Muokkaa Wikidatassa ]   
Lars T. Nyberg (22. helmikuuta 1720 Norra Fröjered – 30. toukokuuta 1792 Flo) oli ruotsalainen pappi ja virsirunoilija.
Lars Thorstensson Nyberg oli papin poika. Hän syntyi 1720 Norra Fröjeredissä Länsi-Götanmaalla, kävi koulua Skarassa ja opiskeli Uppsalassa jossa hänet vihittiin papiksi 1742. Hän lähti Amerikkaan, jossa hän toimi luterilaisten seurakuntien pappina Lancasterissa ja Pennsylvaniassa. Jo Ruotsissa hän oli kiinnostunut herrnhutilaisuuden ajatuksista, ja siksi hänet erotettiin virasta. Paluumatkallaan Ruotsiin 1750 hän sai Lontoossa tietää, että häntä ei laskettaisi Ruotsiin. Hollannissa hän tutustui kreivi Nikolaus von Zinzendorfiin, herrnhutilaisuuden perustajaan. Hänestä tuli herrnhutilaisen veljesseurakunnan pappi ensin Lontoossa ja sitten Bristolissa. Hän palasi kuitenkin Ruotsiin 1776, sanoutui irti herrnhutilaisuudesta ja sai takaisin pappisoikeutensa. Hänestä tuli Flon seurakunnan kirkkoherra ja lääninrovasti. Hän kuoli 1789.
Jo opiskeluaikanaan Nyberg kirjoitti virsiä, joita sävyttivät herrnhutilaiset korostukset. Hänen laulujaan ilmestyi Sions Sånger -kokoelmassa 1743, ja kun kokoelman toinen osa ilmestyi 1745, siinä oli Nybergin virsiä enemmän kuin muiden runoilijoiden. Muut merkittävät virsirunoilijat Sions Sånger -kirjassa olivat Johan Kahl ja Anders Odhelius. Kokoelma, jonka Johan Christoffer Holmberg julkaisi 1743, ilmestyi suomeksi 1790 Jalasjärven kappalaisen Elias Laguksen toimittamana ja on pohjana nykyiselleSiionin virret -kirjalle. Hänen virtensä eivät ole päässeet Ruotsissa virsikirjaan. Joissakin vapaitten suuntien laulukirjoissa on ollut muutamia hänen laulujaan, esimerkiksi Psalmisten-kirjassa, joka oli Ruotsin Baptistiyhdyskunnan laulukirja vuoteen 1928 saakka. Suomen evankelis-luterilaisen kirkon virsikirjassa on kuusi Nybergin virttä, ja yksi niistä on myös Ruotsin kirkon virsikirjassa (730 Ei mikään niin voi virvoittaa).
Nybergin virret Suomen evankelis-luterilaisen kirkon virsikirjassa
202 Jeesus, sana elämän (Jesu, lifsens kraft och ord, suom. Elias Lagus 1790. Uud. Wilhelmi Malmivaara 1893)
250 Kirkasta, oi Kristus meille  (Mäktigaste segerhjälte, suom. arkkivirtenä 1786. Uud.  Wilhelmi Malmivaara  1893)
285 Voi mihin raukka juoksisin (Arma själ, som ligger säker (Arme jag, hvart vill jag lända?), suom. Elias Lagus  1790, uud. Wilhelmi Malmivaara 1891)
299 Ei mikään niin voi virvoittaa (Det enda nöje, som jag vet, suom. Elias Lagus  1790. Uud. Wilhelmi Malmivaara 1901)
539 Ah, herää sydämeni (Mitt hjerta, vak opp i tro och hopp, suom. Elias Lagus  1790. Uud. Wilhelmi Malmivaara 1893)
561 Täsäkin päivästä tahdon nyt kiittää (Tack, o Jesu! att du mig Åter har en dag förlänat, suom. Elias Lagus 1790. Uud. Wilhelmi Malmivaara  1893, Jaakko Haavio 1971, Niilo Rauhala 1979)
Nybergin virret Siionin virsissä
7 On yksinkertaisuus (Suom E. Lagus 1790, uud. W. Malmivaara 1893,  J. Haavio 1971, L.-M. Renko 2015
13 Opeta tällaisena (Suom. E. Lagus 1790, uud. W. Malmivaara 1891, J. Haavio 1971, J. Ikola 2016)
22 Näethän kurjuuteeni (Suom .E. Lagus 1790, uud.  W. Malmivaara 1891, J. Haavio  1971, L.-M. Renko 2011)
25 Vapahtajani lempeä (Suom. E. Lagus  1790, uud.  W. Malmivaara 1893, J. Haavio 1971, L. Ravantti 2014)
28 Sieluni, joka toivoisit (Suom E. Lagus 1790, uud. W. Malmivaara 1893,  J. Haavio 1971, J. Ikola 2015)
29 Voi, jospa Herra pyhä (Suom. E. Lagus 1790, uud. W. Malmivaara 1891,  J. Haavio 1971, L.-M. Renko 2014)
62 Jeesus Kristus, sankarimme (Suom. E. Lagus 1790, uud. W. Malmivaara 1893, J. Haavio 1971, J. Julkunen 2015)
66 Voi, mihin raukka juoksisin (Suom E.Lagus 1790, uud. W. Malmivaara 1891, J. Haavio  2015)
78 Karitsa kallis, kuulethan (Suom. E.Lagus  1790, uud W. Malmivaara 1893, J. Haavio 1971, J. Löytty  2015)
96 Eivät köyhyys, rikkaus (Suom.E. Lagus 1790, uud. W. Malmivaara 1893, J. Haavio 1971, J. Ikola 2011)
110 Ristillä loppuun asti (Suom E. Lagus 1790, uud. W. Malmivaara 1893,  J. Haavio 971, L.-M. Renko 2012)
122 Ei mikään niin voi virvoittaa (Suom. E. Lagus 1790, uud W. Malmivaara 1901, L.-M. Renko 2014)
131 Jeesus kulmakivi on (Suom. E. Lagus 1790, uud. W. Malmivaara 1893,  J. Haavio 1971, L.-M. Renko 2013)
151 Jeesus, sana elämän (Suom E. Lagus 1790, uud. W. Malmivaara 1893, J. Julkunen 2015)
155 Ota, Herra ylhäisin (Suom. E. Lagus 1790, uud. W. Malmivaara 1893,  J. Haavio 1971, L.-M. Renko 2015)
160 Kirkasta sä itses meille (Suom. arkkivirreksi 1786, uud. W. Malmivaara 1893, uud. ja 2. säk.J. Löytty 2015)
203 Nyt kuunnelkaamme, mitä Jeesus sanoo (Suom. E. Lagus  1790, uud. W. Malmivaara 1891, J. Haavio 1971, L.-M. Renko 2011)
204 Vapahtajaa katsokaa (Suom. E. Lagus 1790, uud. W. Malmivaara 1893, J. Haavio 1971, uud. J.Ikola 2015)
210 Pienen lapsen lailla (Suom. E. Lagus 1790, uud.  W. Malmivaara 1893, J. Haavio 1971, J. Ikola 2016 ja SV 2016)
212 Veisaan, Jeesus, kiitoksen (Suom. E. Lagus 1790, uud W. Malmivaara 1893, J. Haavio 1971, L.-M. Renko 2015)
214 Ah herää sydämeni (Suom.  E. Lagus 1790, uud. W. Malmivaara 1893, L.-M. Renko 2016)
215 Taas kiitän, Isä taivaan (Suom. E. Lagus 1790, uud.  W. Malmivaara 1893, J. Haavio 1971, J. Ikola 2016)
221 Tuon tästä päivästä kiitoksen sulle (Suom. E. Lagus 1790, uud. W. Malmivaara 1893, L.-M. Renko 2015)